joelniklaus/EU_Wikipedias huggingface dataset:
Marte Mjøs Persen

Marte Mjøs Persen (s. 24. huhtikuuta 1975 Bergen) on norjalainen työväenpuolueen poliitikko ja Norjan nykyinen työ- ja sosiaaliministeri Støren hallituksessa maaliskuusta 2022, sitä ennen hän oli saman hallituksen öljy- ja energiaministeri. Vuosina 2015–2021 hän oli Bergenin pormestari. Hän on istunut suurkäräjillä vuodesta 2021.

Muuta
Persen on profiloitunut Norjan huumepolitiikan uudistamisen puolestapuhujana. Hänen mukaansa huumeiden käytöstä ja hallussapidosta ei tulisi rangaista, vaan ennemminkin tulisi panostaa huumeidenkäyttäjien vieroitushoitoihin.

Lähteet

Aiheesta muualla
 Marte Mjøs Persen Norjan suurkäräjien nettisivuilla 

Norjan ministerit
Bergenin pormestarit
Vuonna 1975 syntyneet
Elävät henkilöt
Piikkikukat

Piikkikukat (Caiophora) on haimiokasvien (Loasaceae) heimoon kuuluva kasvisuku. Sukuun kuuluu reilut 40 lajia.

Lajeja 
 Caiophora andina
 Caiophora aspera
 Caiophora boliviana
 Caiophora buraeavii
 Caiophora canarioides
 Caiophora clavata
 Caiophora coronata
 Caiophora hibiscifolia
 Caiophora lateritia – köynnöspiikkikukka
 Caiophora mollis
 Caiophora pterosperma
 Caiophora rosulata
 Caiophora stenocarpa

Lähteet 

Haimiokasvit
The Lord of Steel

The Lord of Steel on yhdysvaltalaisen metalliyhtye Manowarin studioalbumi, joka julkaistiin 9. lokakuuta 2012.

Kappaleet

Arvostelut 
 Imperiumi: 8/10
 Inferno: 
 Kaaoszine: 7/10
 Soundi:

Lähteet

Vuoden 2012 albumit 
Manowarin albumit
Hakemistopalvelu

Hakemistopalvelu on tietotekniikassa hajautettu tietokantapalvelu. Hakemistopalvelua käytetään tiedon säilyttämiseen ja hallintaan. Hakemistopalvelussa voidaan säilyttää monenlaista tietoa kuten identiteetiprofiileja ja pääsyoikeuksia sekä tietoja verkkolaitteista ja niin edelleen.

Hakemistopalvelu tallentaa tiedot puurakenteeseen, joka eroaa relaatiomallia käyttävistä tietokannoista.
DNS-nimipalvelu on hakemistopalvelu, joka tallentaa vain IP-osoitteita ja nimiä. LDAP-palvelu voi säilöä tietoa monista todellisista ja käsitteellisistä asioista.

Ennen LDAP:in yleistymistä Sun Microsystemsin Network Information Service (NIS) oli laajalti tunnettu.

Lähteet

Aiheesta muualla 
 LDAP Naming Service Versus Other Naming Services 

Ohjelmistot
Kings of Metal MMXIV

Kings of Metal MMXIV on yhdysvaltalaisen metalliyhtye Manowarin studioalbumi, joka julkaistiin 7. helmikuuta 2014.

Kappaleet

CD1

CD2

Arvostelut 
 Kaaoszine: 4/10

Lähteet 

Vuoden 2014 albumit 
Manowarin albumit
Pasha Pozdniakova

Praskovia ”Pasha” Pozdniakova (s. 15. huhtikuuta 1999 Venäjä), on suomalainen malli ja sosiaalisen median vaikuttaja. Hän esiintyy taiteilijanimellä MissParaskeva. 

Toukokuussa 2021 Pozdniakova esiintyi Playboyn Etelä-Afrikan painoksessa.

Elämä ja ura 
Pozdniakova syntyi Venäjällä vuonna 1999 ja vietti siellä lapsuutensa. Hän muutti perheineen Savonlinnaan vuonna 2013. Vuonna 2020 Pozdniakova perheineen sai Suomen kansalaisuuden. Nykyään hän asuu Helsingissä. 

Pozdniakova opiskeli Savonlinnan taidelukiossa ja valmistui sieltä vuonna 2018. Sosiaalisen median uransa hän aloitti lukioikäisenä tekemällä YouTube-videoita. Pozdniakovan Instagram-tilillä MissParaskeva oli heinäkuussa 2022 yli 1,5 miljoonaa seuraajaa. Pozdniakova tekee sisältöä myös TikTokiin, YouTubeen ja Twitchiin. 

Toukokuussa 2021 Pozdniakova esiintyi Playboyn Etelä-Afrikan painoksen kansimallina sekä antoi haastattelun lehdelle.

Yksityiselämä 
Pozdniakova on puhunut julkisuudessa kehopositiivisuuden puolesta, ja kertonut pitävänsä kaikenlaisia naisia kauniina. Vaikka hän esiintyy usein vähäpukeisissa kuvissa, hän on kertonut pukeutuvansa vapaa-ajallaan konservatiivisesti eikä halua itseään pidettävän eroottisena mallina.

Lähteet 

Suomalaiset mallit
Suomen venäläiset
Vuonna 1999 syntyneet
Elävät henkilöt
Vailla vakinaista asuntoa

Vailla vakinaista asuntoa ry (VVA ry) on suomalainen järjestö, joka valvoo asunnottomuutta kokevien ihmisten etuja. Järjestö on valtakunnallinen. Se on perustettu vuonna 1986. Vailla vakinaista asuntoa ry on SOSTEn jäsenjärjestö.

Katso myös 
 Asunnottomuus
 Asunnottomien yö

Lähteet 

Suomalaiset järjestöt
Kanal 10

Kanal 10 on ruotsalainen kristillinen televisiokanava. Kanal 10 aloitti lähetykset vuonna 2005. Kanavan toiminta perustuu suurelta osin vapaaehtoisiin lahjoituksiin. Kanava näkyy satelliittiverkon ja verkko-TV:n lisäksi valinnaisena kanavana Comhemin ja Telian kanavapaketeissa. Kanal 10:n studio sijaitsee Älmhultissa.

Kanavan ohjelmisto liittyy vahvasti kristinuskoon. Ohjelmisto koostuu elokuvista, uutisista, lastenohjelmista, opetuksista, ajankohtaisohjelmista, jumalanpalveluksista ja rukousohjelmista. Kanava lähettää pääasiassa ruotsinkielisiä sekä tekstitettyjä englanninkielisiä ohjelmia. Kanava ei ole sitoutunut mihinkään tiettyyn kristilliseen yhteisöön, mutta tunnustaa apostolista uskontunnustusta.

Lähteet 

Kristillinen media
Ruotsalaiset televisiokanavat
Outside (David Bowien albumi)

Outside (tyyliteltynä 1. Outside, alaotsikoitu The Nathan Adler Diaries: A Hyper-cycle) on englantilaisen muusikon David Bowien konseptialbumi ja kahdeskymmenes studioalbumi. Se julkaistiin 25. syyskuut 1995, ja sen levittäjinä toimivat Euroopassa Artista Records, BMG sekä RCA Records ja Yhdysvalloissa Virgin Records. Bowie palasi levyllä noin 15 vuoden jälkeen yhteistyöhön muusikko Brian Enon kanssa. Eno avusti 1970-luvun lopulla Bowieta Berliinitrilogiaksi kutusuilla albumeilla Low (1977), ”Heroes” (1977) ja Lodger (1979).

Albumin aiheena on dystooppinen versio vuodesta 1999. Albumin kappaleiden sanoituksissa esiintyy toistuvia viittauksia eri henkilöhahmoihin.

Kappaleet 
Kaikki kappaleet on kirjoittanut David Bowie.

Kokoonpano 

 David Bowie – laulu, saksofoni, kitara, koskettimet
 Brian Eno – syntetisaattori
 Reeves Gabrels – kitara
 Erdal Kızılçay – basso, koskettimet
 Mike Garson – piano
 Sterling Campbell – rummut
 Carlos Alomar – rytmikitara
 Joey Baron – rummut
 Yossi Fine – basso
 Tom Frish – kitara kappaleessa "Strangers When We Meet"
 Kevin Armstrong – kitara kappaleessa "Thru' These Architects Eyes"
 Bryony, Lola, Josey ja Ruby Edwards – taustalaulu kappaleissa "The Hearts Filthy Lesson" ja "I Am With Name"

Arvostelut 

Allmusic: () linkki
Pitchfork: 8,2/10

Lähteet 

 David Bowien albumit
 Vuoden 1995 albumit
Meriraunioinen

Meriraunioinen (Asplenium marinum) on Länsi-Euroopassa esiintyvä mereinen saniainen. Se kasvaa 10–25 senttimetriä korkeaksi. Lehtiruodit ovat vankat, kaljut ja tummanruskeat. Lehdet ovat tukevat ja möyheät, kiiltävät, talvivihannat. Lehtilavat ovat 3–6 cm leveät, yhden kerran parilehdykkäiset. Lehdykät ovat epäsymmetriset vinoneliömäiset-pitkulaiset, pyöreäkärkiset, tylppäsahalaitaiset. Lehtimuodoltaan se muistuttaa varsinkin seinäraunioista. Itiöpesäkeryhmät ovat kapeina juovina lehdyköiden alapinnalla. Pohjoismaissa meriraunioinen on hyvin harvinainen ja kasvaa Norjassa läntisimmällä Atlantin rannikolla suolavesipärskeiden kostuttamissa kallionraoissa.

Lähteet 

Raunioiskasvit
John Kordic

John Nicholas Kordic (22. maaliskuuta 1965 – 8. elokuuta 1992) oli kanadalainen jääkiekkoilija, pelipaikaltaan oikea laitahyökkääjä. Kordic pelasi urallaan 244 NHL-ottelua tehden niissä 17 maalia ja antaen 18 maalisyöttöä. Varsinaisesti hänet tunnettiin yhtenä kovimmista kaukalotappelijoista. Kordic tappeli NHL-kaukaloissa yhteensä 87 kertaa ja hänelle tuomittiin 997 jäähyminuuttia. 

Kordic kuoli elokuun 8. päivänä 1992 poliisin sellissä huumeiden yliannostuksen aiheuttamiin sydänongelmiin ja niistä seuranneeseen keuhkojen pettämiseen. Poliisin suojiin hän oli joutunut rähistyään poliisin kanssa quebecilaisessa hotellissa. Hän oli kuollessaan vain 27-vuotias.

Kordicin nuorempi veli Dan Kordic pelasi 197 NHL-ottelua, kaikki Philadelphia Flyersin paidassa.

Aiheesta muualla

Lähteet 

Kanadalaiset jääkiekkoilijat
Vuonna 1965 syntyneet
Vuonna 1992 kuolleet
O’Donnell

O’Donnell-nimisiä henkilöitä ovat:

 O’Donnell, irlantilainen 1600-luvulla maasta paennut suku

 Brendan O’Donnell (s. 1992), skotlantilainen jalkapalloilija
 Chris O’Donnell (s. 1970), yhdysvaltalainen näyttelijä
 Guillermo O’Donnell (1936–2011), argentiinalainen valtiotieteilijä
 Keir O’Donnell (s. 1978), australialainen näyttelijä
 Lawrence O’Donnell (s. 1951), yhdysvaltalainen näyttelijä
 Leopoldo O’Donnell (1809–1867), espanjalainen kenraali, valtiomies ja Espanjan 
 Martin O’Donnell (s. 1955), yhdysvaltalainen säveltäjä
 Peter O’Donnell (1920–2010), brittiläinen sarjakuvantekijä
 Phil O’Donnell (1972–2007), skotlantilainen jalkapalloiija
 Rosie O’Donnell (s. 1962), yhdysvaltalainen koomikko, näyttelijä ja kirjailija
 Sean O’Donnell (s. 1971), kanadalainen jääkiekkoilija
 Senan Louis O’Donnell (s. 1927), irlantilainen Nigeriassa toiminut katolinen piispa
 Stephen O’Donnell (s. 1992), skotlantilainen jalkapalloilija

Kuvitteellisia henkilöitä 

 Wolf O’Donnell, palkkasoturiryhmän johtaja Star Fox -sarjan videopeleissä
Carl Ludwig Willdenow

Carl Ludwig Willdenow (22. elokuuta 1765 Berliini, Preussin kuningaskunta – 10. heinäkuuta 1812 Berliini, Saksa) oli saksalainen kasvitieteilijä. Willdenow oli yksi aikansa oppineimmista ja johtavista tiedemiehistä kasvitieteen alalla. Häntä pidetään kasvimaantieteen edelläkävijänä.

Elämä
Willdenow suoritti apteekkarin tutkinnon 1785 ja opiskeli lääketieteen tohtoriksi Hallessa 1789. Hän toimi sitten Berliinissä lääkärinä. Hänestä tuli vuonna 1798 luonnonhistorian professori lääketieteen ja kirurgian korkeakoulussa ja vuonna 1801 Preussin tiedeakatemian kasvitieteilijä. Kun Berliinin yliopisto perustettiin vuonna 1809, hänestä tuli siellä kasvitieteen professori ja puutarhojen johtaja. 

Willdenow kirjoitti teokset Prodromus florœ berolinensis (1787), Grundriss der kräuterkunde (1792) ja Hortus berolinensis (1816) ja aloitti Linnaeuksen Species plantarum -teoksen laajentamisen, jonka hän yli kaksinkertaisti kooltaan. Willdenow oli myös hyvin aktiivinen kasvitieteen soveltavilla aloilla. Hän tajusi, että kasvien levinneisyyttä maapallolla ei pitäisi selittää pelkästään ilmastollisin perustein vaan myös niiden levinneisyyden historian perusteella. Hän oli Alexander von Humboldtin myöhemmin esittämien kasvimaantieteellisten ajatusten edelläkävijä. Hieman ennen kuolemaansa hän aloitti työnsä Etelä-Amerikan suurten kasvikokoelmien parissa.

Lähteet

Aiheesta muualla

Saksalaiset lääkärit
Saksalaiset kasvitieteilijät
Saksalaiset professorit
Vuonna 1765 syntyneet
Vuonna 1812 kuolleet
Johann Georg Gmelin

Johann Georg Gmelin (10. elokuuta 1709 Tübingen, Pyhä saksalais-roomalainen keisarikunta – 20. toukokuuta 1755 Tübingen, Saksa) oli saksalainen luonnontieteilijä ja Siperian tutkimusmatkailija.

Elämä
Gmelin kuului tunnettuun Tübingenista kotoisin olleeseen luonnontieteilijöiden sukuun. 

Gmelin oli kemian ja luonnonhistorian professorina Pietarin yliopistossa vuosina 1731-1747 ja otti vuosina 1733-1743 osaa Venäjän hallituksen varustamaan tieteelliseen Siperian retkikuntaan. Matkan tuloksia ovat teokset Reise durch Sibirien von dem Jahre 1733 bis 1743 (4 nid., 1751-1752), joka on ensimäinen tieteellinen esitys Siperian luonnosta ja asukkaista, ja Flora Sibirica (4 nid., 1747-1749), joka on ensimmäinen Siperian kasvio. Se sisältää selityksiä lukuisista Euroopassa siihen asti tuntemattomista kasveista. Hän työskenteli loppuelämänsä lääketieteen professorina Tübingenissä, jonne hänet nimitettiin vuonna 1749.

Lähteet

Aiheesta muualla

Saksalaiset lääkärit
Saksalaiset luonnontieteilijät
Saksalaiset professorit
Saksalaiset tutkimusmatkailijat
Vuonna 1709 syntyneet
Vuonna 1755 kuolleet
Erkki Luhtala

Erkki Luhtala (1929–2011) oli kurikkalainen taidemaalari. Luhtala tunnetaan parhaiten hänen luontoaiheisista öljyvärimaalauksistaan. Lisäksi hänen tuotantoonsa kuuluu abstrakteja öljyväri- ja pastellitöitä.  

Luhtala syntyi ja vietti lapsuutensa Kurikassa Etelä-Pohjanmaalla. Hän voitti jo nuorena kansallisen teini-ikäisten kuvataidekilpailun. Hän sai henkilökohtaista opetusta taidemaalari Matti Taskiselta sekä opiskeli Helsingin yliopiston piirustuslaitoksella, jossa samalla kurssilla oli mm. Reidar Särestöniemi. Hän opiskeli myös Helsingin kauppakorkeakoulussa ekonomiksi. Työuransa alkuvaiheet Luhtala työskenteli perheyrityksessä Kurikan Panttilassa. Vuodesta 1975 eteenpäin hän toimi täysipäiväisenä taidemaalarina, ja maalasi lähes elämänsä loppuun saakka ateljeessaan Kurikassa.

Luhtalan tuotannossa näkyy läheinen suhde luontoon. Toistuvia teemoja ovat merelliset maisemat, satamat puuveneineen sekä Lapin tunturit ja kosket. Hänen taiteensa on sekoitus kolorismia ja ekspressiivistä pointillismia. Luhtala hyödynsi töissään impasto-työskentelyä, jossa palettiveitsen jälki jätetään näkyville. Useiden öljyvärikerrosten ansiosta Luhtalan töiden painoarvo sekä näkyy että tuntuu.

Näyttelyjä 
 1950-luvulla Pohjalaisen taiteilijaliiton yhteisnäyttely Helsingin taidehallissa
 1976 Strindberg yhteisnäyttely Pentti Uusikylän kanssa
 1978 Rauman taidemuseo
 1992 Galleri Vision Tukholma

Luhtalan töitä on päätynyt paitsi yksityisille keräilijöille, myös lukuisten suomalaisten yritysten tiloihin sekä mm. Ateneumin kokoelmiin.

Lähteet

Aiheesta muualla 
 Teoskuva Hagelstam

Suomalaiset taidemaalarit
Vuonna 1929 syntyneet
Vuonna 2011 kuolleet
Lauri Mölsä

Lauri Henrik Mölsä (28. kesäkuuta 1912 Loimaa – 14. tammikuuta 2002 Tampere) oli suomalainen yrittäjä ja yritysjohtaja, joka sai teollisuusneuvoksen arvonimen.

Mölsän vanhemmat olivat isännöitsijä, agronomi August Mölsä ja Olga Maria Heiskanen ja puoliso Saima Kovanen (k. 2003). Mölsä kävi kansakoulun ja työskenteli isänsä kuoltua harjoittelijana Suomen Trikoon värjäämössä Tampereella 1932–1934. Käytyään värjäyskurssin 1934 hän oli värimestarin apulainen Helsingin Kutomo ja Kravatti -yhtiössä vuoteen 1936, kävi opintomatkalla Saksassa ja työskenteli sitten Tampereen Trikoo- ja Nauhakutomolla värimestarina. Talvisotaan osallistunut Mölsä haavoittui vaikeasti, mutta osallistui silti myös jatkosotaan, jossa hän haavoittui kahdesti. Hänet ylennettiin kersantista luutnantiksi ilman Reserviupseerikoulun käyntiä. Sotainvalidiksi jäänyt Mölsä perusti 1945 vaimonsa kanssa sukkatehtaan ja kouluttautui alalle, Sidoste-yrityksensä johtoon hän tuli kokopäivätoimisesti 1950. Yritys tuli tunnetuksi ja sai muun muassa 1968 Valtakunnallisen yrittäjäpalkinnon. Mölsä oli Sidosten toimitusjohtaja vuoteen 1977 ja sitten vielä johtokunnan puheenjohtajana vuoteen 1998. Teollisuusneuvoksen arvonimen hän sai vuonna 1973.

Lähteet

Suomalaiset yrittäjät
Suomalaiset yritysjohtajat
Vuonna 1912 syntyneet
Vuonna 2002 kuolleet
Above the Beyond

Above the Beyond on Leveragen viides studioalbumi, joka julkaistiin 15. lokakuuta 2021.

Kappaleet

Kokoonpano 
 Kimmo Blom – laulu
 Mikko Salovaara – kitara
 Tuomas Heikkinen – kitara
 Sami Norrbacka – basso
 Valtteri Revonkorpi – rummut
 Marko Niskala – koskettimet

Arvostelut 
 Inferno: 
 Kaaoszine: 9/10
 Soundi:

Lähteet 

Vuoden 2021 albumit
Leveragen albumit
Archaía Feneós

Archaía Feneós () on Kreikan kylä, joka kuuluu hallinnollisesti Sikyónan kuntaan, Korinthian alueyksikköön ja Peloponnesoksen alueeseen. Kylän väkiluku on 225 (vuonna 2011).

Archaía Feneóksen kylä sijaitsee Peloponnesoksen niemimaan pohjoisosissa noin 87 kilometriä länteen Kórinthoksen kaupungista. Sen nimi, suomeksi ”Antiikin Feneos”, viittaa antiikin ajan Feneoksen kaupunkiin, jonka arkeologinen alue sijaitsee noin 1,5 kilometriä kylästä kaakkoon. Nykyisen kylän nimi oli vuoteen 1977 saakka Kalývia (Καλύβια).

Archaía Feneós muodostaa myös laajemman kyläyhdyskunnan (Τοπική Κοινότητα Αρχαίας Φενεού, Topikí Koinótita Archaías Feneoú), johon kuuluvat varsinaisen Archaía Feneóksen kylän lisäksi kylät Loúzi ja Vília sekä Pyhän Georgioksen luostari (Moní Agíou Georgíou Feneoú). Koko yhdyskunnan väkiluku on 276.

Aiemmin kylä kuului Feneóksen kuntaan ja vuodesta 2011 lähtien Sikyónan kunnan Feneóksen kunnallisyksikköön.

Lähteet 

Peloponnesoksen kylät
Sikyóna
Act II: Silent Narratives


Act II: Silent Narratives on progemetalli -yhtye Adamantran toinen studioalbumi. Se julkaistiin 23. toukokuuta 2014.

Kappaleet

Arvostelut 
 Kaaoszine: 8-/10

Lähteet 

Vuoden 2014 albumit
IPhone 13

iPhone 13 on Applen 14. syyskuuta 2021 julkistama ja 24. syyskuuta julkaisema älypuhelin. Puhelimen muut versiot ovat iPhone 13 mini, iPhone 13 Pro ja iPhone 13 Pro Max.

Puhelimessa on kuusiydinprosessori ja 6,1 tuuman näyttö. Tallennustilaa on valittavana 128, 256 tai 512 gigatavua. Keskusmuistia on neljä gigatavua. Puhelimessa on kaksi takakameraa, joista toinen on ultralaajakulmakamera. Sekä takakameroiden että etukameran tarkkuus on 12 megapikseliä. Akun kapasiteetti on 3 240 milliampeerituntia. Se tukee 20 watin latausta ja 15 watin langatonta MagSafe-latausta. Puhelin on pölyn- ja vedenkestävä, ja sen IP-luokitus on 68. Käyttöjärjestelmänä on iOS 15, joka on päivitettävissä iOS 16.0.3 -versioon.

iPhone 13:n yhteydessä Apple estää kolmannen osapuolen tekijöitä huoltamasta iPhoneja. Applen puhelinten korjaukseen ja kierrätykseen on syntynyt pienimuotoinen palveluala, johon kuuluu esim. suomalainen Swappie.
iPhone 13:n etulasi sisältää mikrokontrollerin, jota käytetään Face ID -ominaisuuteen. Mikrokontrolleri on paritettava puhelimeen Applen kehittämällä ohjelmalla.

Lähteet

Aiheesta muualla 

iPhone 13 Applen sivuilla

Applen matkapuhelimet
Vuoden 2021 matkapuhelimet
IOS-pohjaiset laitteet
Kosketusnäytölliset älypuhelimet
Mulgin kieli

Mulgin murre, tai mulgin kieli (mulgiksi ja muilla eteläviron kielillä mulgi kiil´) on võron eli eteläviron tai viron murre tai oma kielensä Etelä-Virossa. Viron väestönlaskennan 2011 mukaan sen puhujia on 9 698.

ERR Vikerraadio on lähettänyt vuodesta 2005 lähtien viikoittain mulginkielisiä uutisia.

Mulgin kulttuurillinen instituutti (vir. Mulgi Kultuuri Instituut) on vuodesta 2008 lähtien julkaissut mulginkielistä sanomalehteä Üitsainus Mulgimaa neljästi vuodessa.

Lähteet 

Tartu Ülikooli Lõuna-Eesti keele- ja kultuuriuuringute keskus
Mulgi sõnastik
Kuis eläs mulgi, saarõ ja võro kiil?

Viron kielet
Itämerensuomalaiset kielet
Jon-Ivar Nygård

Jon-Ivar Nygård (s. 2. tammikuuta 1973) on norjalainen työväenpuolueen poliitikko ja Norjan nykyinen liikenne- ja viestintäministeri Støren hallituksessa lokakuusta 2021. Tätä ennen hän toimi Fredrikstadin pormestarina vuosina 2011–21.

Lähteet

Aiheesta muualla
 Jon-Ivar Nygård Norjan suurkäräjien nettisivuilla 

Norjan ministerit
Liikenneministerit
Vuonna 1973 syntyneet
Elävät henkilöt
Siemens Mobility

Siemens Mobility on Siemensin erikseen johdettu yhtiö, joka johtuu 1. elokuuta 2018 voimaan tulleesta yrityssaneerauksesta. Siemens Mobilitylla on maailmanlaajuinen pääkonttori Münchenissä, ja sillä on neljä ydinliiketoimintayksikköä: Liikkuvuuden hallinta, joka on omistettu rautatieteknologialle ja älykkäille liikennejärjestelmille, rautateiden sähköistykseen, liikkuvaan kalustoon ja asiakaspalveluun.

Historia 
Innovaatioita 1800-luvun lopulla, kuten maailman ensimmäinen sähköjuna, kun Siemens & Halske julkisti junan, jossa sähköä syötettiin kiskoja pitkin, sekä maailman ensimmäisen sähköraitiovaunun, jossa toteutettiin 2,5 kilometriä Berliinissä sijaitseva pitkä, yhtiön omalla kustannuksella rakennettu sähköraitiotie vahvisti sähkövoiman käyttöä liikennejärjestelmissä. 

Seuraavina vuosina keksinnöt, kuten ensimmäinen sähköinen trollebussi, kaivosveturit ja Manner-Euroopan ensimmäinen maanalainen rautatie (Budapestissa), loivat tien raitiovaunuista ja metroista nykypäivän [ [High-speed Rail|suurnopeusjunat]]. 

Siemens kuului ThyssenKruppinin ja Transrapid Internationalin kanssa saksalaiseen konsortioon, joka rakensi Shanghai Maglev, jonka Saksan liittokansleri vihki vuonna 2002. Gerhard Schröder ja Kiinan pääministeri Zhu Rongji. Se oli maailman ensimmäinen kaupallinen nopea magneettinen levitaatio-juna, jolla on nopeimman kaupallisen palvelun titteli ja joka kulkee jopa 430 km/ h. 

Marraskuussa 2012 Siemens osti Invensys Railin 1,7 miljardilla punnalla. 

Heinäkuussa 2017 Siemens vahvisti ottaneensa haltuunsa Hannover-pohjaisen ohjelmistoyrityksen HaCon, jota johdetaan erillisenä oikeushenkilönä. Taloudellisia yksityiskohtia ei julkistettu. 

Syyskuussa 2017 Siemens ilmoitti ehdotuksesta yhdistää kuljetusdivisioonansa Alstomin kanssa tavoitteenaan luoda "uusi Euroopan mestari rautatieteollisuudessa". Yhdistetyn rautatieliiketoiminnan, jonka nimeksi tulee Siemens Alstom ja jonka pääkonttori sijaitsee Pariisissa, olisi ollut 18 miljardia dollaria Yhdysvalloissa ja työllisti 62 300 henkilöä yli 60 maassa. Se nähtiin n keinona vastustaa Kiinan CRRC:n nousua sekä Ranskan että Saksan hallitusten tuella. Helmikuussa 2019 Euroopan komissio kuitenkin eväsi sulautumisen edetä. 

Siemens Mobility esitteli Innotrans:n aikana syyskuussa 2018 Berliinissä maailman ensimmäisen kuljettajattoman raitiovaunun, joka on tulosta ViP Verkehrsbetriebe Potsdamin kanssa yhteisestä tutkimus- ja kehitysprojektista kuuden kilometrin osuudella. raitiovaunuverkosto Potsdamissa, Saksassa. Samaan aikaan Datan Capture Unit (DCU) esiteltiin. Se on maailman ensimmäinen EBA-sertifioitu unidirectional gateway-turvallisuusarviointi, joka mahdollistaa 100 % turvallisen yhteyden uusista ja olemassa olevista turvallisuuskriittinen järjestelmät, enintään Turvallisuustaso (SIL) 4, tarjota data-analytiikkaa ja muita pilvipalveluita  digitaaliset palvelut.

Lähteet

Aiheesta muualla 
 Siemens Mobility

Siemens
Rautatiekalustovalmistajat
Valtio olen minä

Valtio olen minä () on lentävä lause, jonka Ranskan kuningas Ludvig XIV sanoi ancien régimen aikana. Lause implikoi Ranskan monarkian olevan yhtä kuin kuningas itse, eli se osoittaa Ludvig XIV:n täyttä valtaa.

Lauseen käyttö nykypäivänä
”Valtio olen minä” -lausetta käytetään joskus nykypäivänä, kun viitataan valtionpäämiehen tai hallituksen päämiehen tekemään politiikkaan. Merriam-Webster-kirjankustantamon nettisanakirjan mukaan lauseen ”L’état, c’est moi” tarkoitusta haettiin 10. helmikuuta 2017 tavallista enemmän, kun lausetta käytettiin Paul Krugmanin kolumnissa The New York Timesissa. Hän kritisoi silloisen Yhdysvaltain presidentin Donald Trumpin tekemää politiikkaa. Sanakirjan mukaan lausetta haettiin 2 100 % tavallista enemmän 30. tammikuuta 2020, jolloin Harvardin yliopiston valtiotieteiden professori Laurence Tribe kritisoi Alan Dershowitzin puolustusta ensimmäisessä virkasyytemenettelyssä Donald Trumpia vastaan.

Lähteet

Lentävät lauseet
Poliittinen viestintä
Maria Nordin

Maria Nordin (s. 13. heinäkuuta 1983) on suomalainen arkkitehti, bloggaaja ja hyvinvointivalmentaja. Hän nousi julkisuuteen vuonna 2012 esitetystä Iholla-sarjasta, jota varten hän kuvasi päivittäistä elämäänsä puolisonsa Reino Nordinin kanssa. Sarjan jälkeen Nordin on työskennellyt sisäilmakonsulttina, juontanut Keidas-televisiosarjaa, julkaissut kolme kirjaa ja toiminut kiisteltynä hyvinvointivalmentajana.

Ura

Iholla-sarja, esiintymiset televisiossa ja toiminta sisäilmakonsulttina 
Nordin oli mukana vuonna 2012 Iholla-televisiosarjan ensimmäisellä tuotantokaudella. Sarjassa seurattiin Maria ja Reino Nordinin perhearkea Maria Nordinin kuvaamana. Sarja nostatti useita kohuja, ja parin perhe-elämää puitiin television keskusteluohjelmissa ja sosiaalisessa mediassa. Iholla-sarjan jälkeen Maria Nordin juonsi vuonna 2014 alkanutta Keidas-ohjelmaa, jossa hän ehosti julkisuuden henkilöiden pihoja ja puutarhoja.

Vuonna 2014 Nordin kertoi suorittavansa rakennusterveysasiantuntijan pätevyyttä. Oman talonsa sisäilmaongelmista kärsinyt Nordin työskenteli sisäilma-asiantuntijana ja teki kotien terveystarkastuksia.

Blogi, toiminta hyvinvointivalmentajana ja kritiikki 
Nordin on kirjoittanut blogia, jossa hän on esittänyt valtavirrasta poikkeavia näkemyksiä perheasioista. Erityistä huomiota ovat herättäneet hänen näkemyksensä kotisynnytyksestä ja kemikaalittomuudesta. 

Keväällä 2019 Nordin aloitti maksullisen Eroon oireista -verkkokurssin, joka perustuu DNRS-menetelmästä vaikutteita saaneeseen Nordinin omaan Free to heal -menetelmään. Hänen mukaansa toiminnalliset häiriöt ja sairaudet johtuvat pohjimmiltaan tiedostomattomasta stressistä, ja kurssivideoiden oppien perusteella niistä on mahdollista päästä eroon. Turvallisuus- ja kemikaalivirasto asetti Nordinin Eroon oireista -kurssille vuonna 2019 100 000 euron uhkasakon, joka kuitenkin kumottiin hallinto-oikeudessa vuonna 2021. Lääketieteen ja terveydenhuoltoalan ammattilaiset ovat kritisoineet Nordinin kurssia. Lääketieteen professori Juhani Knuutin mukaan Eroon oireista -kurssi perustuu osin huuhaalle, ja jotkut sen väitteistä voivat olla vaarallisia.

Syksyllä 2020 Nordinilta ilmestyi verkkokurssin materiaaleihin perustuva kirja Eroon oireista - opi vapauttamaan parantava voimasi.

Politiikka 
Nordin oli ehdolla Helsingin kaupunginvaltuustoon vuoden 2012 kunnallisvaaleissa vihreiden listalta. Hän sai 397 ääntä, eikä tullut valituksi. Vuoden 2021 kuntavaaleissa Nordin oli kristallipuolueen ehdokkaana. Näissä vaaleissa hän sai 399 ääntä, mikä ei riittänyt paikkaan Helsingin kaupunginvaltuustossa.

Yksityiselämä 
Maria ja Reino Nordin ovat naimisissa, ja parilla on neljä lasta.

Teokset

Lähteet 

Suomalaiset arkkitehdit
Suomalaiset bloginpitäjät
Vuonna 1983 syntyneet
Elävät henkilöt
Arnold Wesker

Arnold Wesker (1932 Stepney, Lontoo, Englanti, Yhdistynyt kuningaskunta – 12. huhtikuuta 2016 Brighton, Englanti. Yhdistynyt kuningaskunta) oli brittiläinen näytelmäkirjailija.

Weskerin vanhemmat olivat Venäjän ja Unkarin juutalaisia. Ennen teatterin pariin siirtymistä hän työskenteli eri aloilla ja hyödynsi kokemuksiaan kirjoittaessaan näytelmiä. Hän edustaa realistis-symbolistista teatteria sen keskeisenä henkilönä ja tutkii teoksissaan yhteiskunnan rakenteita ja vastustaa materialismia ja kaupallisuutta. Hän toimi Centre 42:ssa, joka toi teatteria kansan ulottuville. Hän johti 1978–1982 British Centre of International Theatre Institutea. Hän kirjoitti näytelmiä myös televisiolle, lastenkirjoja ja esseekokoelmia. Hän kuului aikakauden nuoriin vihaisiin miehiin.

Suomennettua tuotantoa

Lähteet

Aiheesta muualla

Brittiläiset näytelmäkirjailijat
Vuonna 1932 syntyneet
Vuonna 2016 kuolleet
Seurakuntalainen

Seurakuntalainen on suomalainen kristillinen uutis- ja verkkomedia. Seurakuntalainen.fi -sivusto avautui helmikuussa 2010 ja verkkomediaa kustantavat Radio Dei ja Perussanoma Oy. Verkkomedia rakentaa uutistuotantonsa suomalaisten kristillisten viikko- ja aikakauslehtien uutismateriaalista. Verkkomediaa julkaisevia yhteistyökumppaneita ovat kristilliset mediatalot Aikamedia, IRR-TV, Kustannus Oy Uusi Tie, Medialähetys Sanansaattajat ja Päivä. Seurakuntalainen-sivusto järjestökumppaneita ovat Avainmedia, Fida International, Lähetysyhdistys Kylväjä, Open Doors, Parempi avioliitto ry ja Suomen Pipliaseura. Seurakuntalainen-lehden päätoimittaja on Sari Savela.

Päätoimittajat  
 2010-2011: Kai Kortelainen
 2011-2013: Vuokko Vänskä
 2013-2014: Kai Kortelainen
 2014-2015: Matti Korhonen
 2015: Tommi Hakkari
 2015-2016: Petri Vähäsarja
 2016: Matti Korhonen
 2016–: Sari Savela

Lähteet 

Kristillinen media Suomessa
Verkkojulkaisut
Suomalaiset kristilliset verkkosivustot
Västanlid

Västanlid on Siuntiossa, Uudellamaalla sijaitseva nuorisoseurantalo, jonka omistaa vuonna 1933 perustettu ruotsinkielinen nuorisoseura Västra Sjundeå Ungdomsförening. Talo sijaitsee Lappersin kylässä.

Västanlidin rakennus on valmistunut vuonna 1961 ja taloa käytetään seuran kokoontumistilana, sekä vuokrataan erilaisiin juhlatilaisuuksiin. Seuran toiminta ja seuratalo olivat vuonna 2013 uhattuina, sillä Västanlid oli huonossa kunnossa ja yhdistys talousvaikeuksissa. Toiminta kuitenkin saatiin vilkastumaan ja seura taloineen säästyi.

Lähteet 

Siuntion rakennukset ja rakennelmat
Seurantalot
Looking for You


Looking for You on Amberian Dawnin yhdeksäs studioalbumi, julkaistiin 31. tammikuuta 2020. Albumin nimikkokappaleesta julkaistiin musiikkivideo.

Kappaleet 
 
  
  
  
  
 
  
  
  (ABBA cover)

Kokoonpano 
 Capri Virkkunen – laulu 
 Emil Pohjalainen – kitara 
 Tuomas Seppälä – kosketinsoittimet, kitara 
 Jukka Hoffren – basso
 Joonas Pykälä-aho – rummut

Arvostelut 
 Imperiumi: 6½/10

Lähteet 

Vuoden 2020 albumit
Amberian Dawnin albumit
Violence Unimagined

Violence Unimagined on Cannibal Corpsen viidestoista studioalbumi, joka julkaistiin 16. huhtikuuta 2021.

Kappaleet

Arvostelut 
 Imperiumi: 9/10
 Kaaoszine: 8½/10
 Soundi:

Lähteet

Vuoden 2021 albumit
Cannibal Corpsen albumit
Anniken Huitfeldt

Anniken Scharning Huitfeldt [] (s. 29. marraskuuta 1969 Bærum) on norjalainen työväenpuolueen poliitikko ja Norjan nykyinen ulkoministeri Støren hallituksessa lokakuusta 2021. Aiemmin hän on toiminut Norjan työministerinä (2012–13), kulttuuriministerinä (2009–12) sekä lapsi- ja tasa-arvoministerinä (2008–09). Huitfeldt on istunut suurkäräjillä vuodesta 2005.

Sukujuuret
Huitfeldtin suku on alun perin tanskalaislähtöinen entinen aatelissuku.

Teokset
 Huitfeldt, Anniken. Fortellingen om Gro Harlem Brundtland : jenta som ble Norges statsminister og hele verdens doktor. Kagge forlag, 2010. ISBN 9788248909170

Lähteet

Aiheesta muualla
 Anniken Huitfeldt Norjan suurkäräjien nettisivuilla 

Norjan ulkoministerit
Norjan työministerit
Norjan kulttuuriministerit
Norjalaisten poliittisten nuorisojärjestöjen puheenjohtajat
Vuonna 1969 syntyneet
Elävät henkilöt
Fields of Blood

Fields of Blood on saksalaisen power metal -yhtyeen Grave Diggerin täyspitkä studioalbumi, joka julkaistiin 29. toukokuuta 2020.

Kappaleet

Kokoonpano 
 Chris Boltendahl - laulu
 Axel Ritt - kitara
 Jens Becker - basso
 Marcus Kniep - rummut

Arvostelut 
 Imperiumi: 7/10

Lähteet 

Vuoden 2020 albumit
Grave Diggerin albumit
Próti

Prote () tai Próti () voi viitata seuraaviin paikkoihin:

 Próti, antiikin Prote, saari Jooniansaarten saariryhmässä Kreikassa
 Kınalıada eli Próti, antiikin Prote, saari Marmaranmeressä Turkissat

 Próti, kylä Amfípolin kunnassa Sérresin alueyksikössä Keski-Makedonian alueella
Know Your Meme

Know Your Meme (lyh. KYM) on verkkosivusto, joka käyttää wikiohjelmistoa dokumentoidakseen erilaisia Internet-meemejä ja muita verkkoilmiöitä. Se myös tutkii uusia ja muuttuvia meemejä tutkimuksen avulla, koska se kaupallistaa kulttuuria. Alun perin Rocketboomin tuottaman sivuston osti maaliskuussa 2011 Cheezburger Network, jonka vuonna 2016 osti Literally Media.

Lähteet 

Verkkosivustot
Internet-huumori
Aarrepaja

Aarrepaja on MTV3-kanavalla esitetty suomalainen televisio-ohjelma, jossa käsityöläiset kunnostivat erilaisia omistajilleen tärkeitä esineitä. Jokaisessa jaksossa oli myös yksi julkisuudesta tuttu vieras. Ohjelmassa tavaroita entisöivät puuartesaani, verhoilija, huonekalurestauroija, kelloseppä, kirjansidonnan ammattilainen, metalliseppä, käsitöidentekijä, soitinkorjaaja, kulkuneuvojen restauroijat, paperikonservaattorit, urkuteknikko ja suutari.

Jenni Pääskysaaren juontama ohjelma perustuu brittiläiseen The Repair Shop -formaattiin. Aarrepajan ensimmäinen jakso esitettiin MTV3:lla 11. marraskuuta 2021.

Jaksot

Lähteet 

2020-luvun televisiosarjat
MTV3:n televisio-ohjelmat
Suomalaiset televisio-ohjelmat
Martti Pohjalainen

Martti Kalevi Pohjalainen (8. tammikuuta 1935 Viipuri – 23. helmikuuta 2017 Espoo) oli suomalainen muusikko, joka sävelsi ja sanoitti mainos- ja iskelmämusiikkia. Hänet tunnetaan muun muassa Erkki Junkkarisen vuoden 1977 menestysiskelmästä ”Kappale kauneinta Suomea” ja Fazerin Sininen -suklaan musiikkiteemasta ”Sininen hetki”, alun perin Katri Helenan sinfoniaorkesterin säestyksellä esittämästä laulelmasta, jonka sanat alkavat ”Kun tää saapuu hetki sininen...”.

Päivätyönään Pohjalainen työskenteli mainostoimistossa, 20 vuotta Helsingin Taucherilla kunnes perusti oman toimiston. Hän sävelsi vuosina 1965–1995 aikana kaikkiaan kolmisen sataa jingleä eli mainosmusiikkiteemaa. Hänet tunnettiin pianistina ja erityisen taitavana vibrafonistina, ja hän toimi myös esiintyvänä muusikkona useissa jazz- ja tanssimusiikkikokoonpanoissa, esimerkiksi jo 1950-luvulla Sacy Sandin yhtyeiden jäsenenä. Vuonna 1963 hän levytti vibrafonisolistina paljon radiosoittoa saaneet instrumentaalikappaleet ”Tiikerihai” ja ”Kiskojen rytmiä”. Pohjalaisen sävelmä ”Ruska”, esittäjänä Markku Aro, tuli kolmanneksi Suomen euroviisukarsinnassa 1976 ja laulu ”Pieni hymy”, esittäjänä Seija Simola, toiseksi vuoden 1978 interviisukarsinnassa.

Albumeja
Martti Pohjalainen Trio: Sauna Jazz, Finnlevy 1974

Lähteet

Suomalaiset iskelmämusiikin säveltäjät
Suomalaiset mainonnan suunnittelijat
Vuonna 1935 syntyneet
Vuonna 2017 kuolleet
Suomalaiset vibrafonistit
Suomalaiset jazzpianistit
Harjajuopa

Harjajuopa on Eurajoella entisen Luvian kunnan aluella virtaava joki, joka on Pinkjärven laskujoki. Se tunnetaan aluksi Pinkjärvenojana ja keskivaihellaan Mikolanojana. Luvianlahden viljelyaukealla Harjajuopaan yhtyvät noin 14 kilometrin pituinen Korvenoja, joka on kuivatetun Luvijärven entinen laskujoki, sekä noin 11 kilometrin pituinen Väipäreenoja-Kotkajärvenoja. Harjajuopa laskee Selkämereen Luvian kirkonkylän lounaispuolella sijaitsevaan Tröömi-nimiseen lahteen.

Lähteet 

Suomen joet

Eurajoen luonto
Luvia
Lauma (televisiosarja)

Lauma on marraskuussa 2021 MTV3-kanavalla alkanut Roope Salmisen juontama viihdeohjelma, jossa kilpailijoiden on tarkoitus vastata erilaisiin kysymyksiin samalla tavalla kuin muut kilpailijat, tietämättä mitä muut ovat vastanneet. Ohjelma perustuu Salmisen alkuperäisideaan. Ohjelmaformaatin kehittämisessä oli mukana myös Joonas Nordman.

Ohjelman vakiokilpailijat ovat Ernest Lawson, Heli Sutela, Köpi Kallio, Fathi Ahmed ja Shirly Karvinen. Jokaisessa jaksossa on myös kolme vierasta.

Jaksot

Lähteet 

2020-luvun televisiosarjat
MTV3:n televisio-ohjelmat
Viihdeohjelmat
Escape Of The Phoenix

Escape Of The Phoenix on ruotsalaisen progressiivista metallia soittavan yhtyeen Evergreyn studioalbumi, joka julkaistiin 26. helmikuuta 2021

Kappaleet

Kokoonpano 
 Tom S. Englund – laulu & kitara
 Henrik Danhage – kitara
 Johan Niemann – basso
 Jonas Ekdahl – rummut
 Rikard Zander – kosketinsoitin

Arvostelut 
 Inferno: 
 Imperiumi: 8½/10
 Soundi:

Lähteet

Evergreyn albumit
Vuoden 2021 albumit
Sarr

Sarr on muun muassa seuraavien henkilöiden sukunimi:

 Ismaïla Sarr (s. 1998), senegalilainen jalkapalloilija
 Jacques Sarr (1934–2011), senegalilainen roomalaiskatolinen piispa
 Marian Sarr (s. 1995), saksalainen jalkapalloilija
 Mohamed Mbougar Sarr (s. 1990), senegalilainen kirjailija
 Ouleymata Sarr (s. 1995), ranskalainen jalkapalloilija 
 Pape Sarr (s. 1977), senegalilainen jalkapalloilija
 Théodore-Adrien Sarr (s. 1936), senegalilainen roomalaiskatolinen arkkipiispa ja kardinaali.
Izzat Ghazzawi

Izzat Ghazzawi (; 1952-2003) oli palestiinalainen kirjailija ja yliopistoluennoitsija. Hänelle myönnettiin vuonna 2001 Saharov-palkinto.

Elämä ja kirjallinen ura 
Izzat Ghazzawi syntyi Länsirannalla, Palestiinassa, jonne hänen vanhempansa olivat muuttaneet pakolaisina vuonna 1948. Hän valmistui maisteriksi Birzeitin yliopistosta pääaineenaan englantilainen kirjallisuus. Hän työskenteli palestiinalaiskirjailijoiden liiton puheenjohtajana, kirjoitti novelleja, romaaneja ja arvosteluja, sekä järjesti Palestiinan ensimmäisen kansainvälisen kirjailijakonferenssin vuonna 1997.

Izzat Ghazzawi menehtyi 4. huhtikuuta 2003.

Rauhantyö 
Ghazzawi toimi palestiinalaisten oikeuden ja rauhan neuvoston toimeenpanevan komitean jäsenenä. Israelin viranomaiset vangitsivat Ghazzawin useaan otteeseen poliittisen toiminnan vuoksi.

Vuonna 1992 Ghazzawi tapasi Jerusalemissa israelilaisten kirjailijoiden kanssa ja alkoi edistämään yhdenvertaisuutta ja vuoropuhelua palestiinalaisten ja israelilaisten välillä. Vuonna 1993 Israelin armeija tappoi Ghazzawin 16-vuotiaan pojan Ramyn. Henkilökohtaisesta tragediasta huolimatta Ghazzawi jatkoi kulttuurista ja poliittista vuoropuhelua israelilaisten kanssa ja sai työstään Saharov-palkinnon vuonna 2001.

Lähteet
Saulieu

Saulieu on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 46 kilometriä Montbardin kaupungista etelään.

Saulieu oli tärkeä kaupunki Rooman vallan aikaan, ja jonka kautta kulki roomalainen tie Via Agrippa. Vuonna 177 kaupungissa kolme miestä koki marttyyrikuoleman uskonsa vuoksi, ja heidät julistettiin pyhiksi. Tämän jälkeen Saint Andochen, Saint Thyrsen ja Saint Felixin reliikit houkuttelivat pyhiinvaeltajia kaupunkiin tuoden samalla vaurautta. Pyhäinjäännökset ovat Carraran marmorista 200-luvulla valmistetussa sarkofagissa Saint-Andochen basilikassa, joka on rakennettu 1100-luvulla. Kaupungissa on jäljellä osia sen keskiaikaisesta linnoituksesta.

Kaupungin nähtävyysiin kuuluu museo Musée François Pompon, jossa on näytteillä kaupungissa syntyneen kuvanveistäjä François Pomponin eläinaiheisia veistoksia. Saulieu on tunnettu gastronomiastaan. Kaupungin ravintoloissa tarjoillaan laadukasta burgundilaista ruokaa, ja ravintoloista kuuluisin on aikanaan jopa kolme Michelin-tähteä saanut La Côte d'Or.

Kunta on osa Morvanin luonnonpuistoa (Parc naturel régional du Morvan).

Tunnettuja kuntalaisia
Claude Courtépée (1721-1781), historioitsija
François Pompon (1855-1933), kuvanveistäjä
Alexandre Dumaine (1895-1974), kokki
Bernard Loiseau (1951-2003), kokki

Lähteet

Aiheesta muualla

Côte-d’Orin kunnat
Voodoo Entertainment

Voodoo Entertainment (2309703-6) on Varsinais-Suomen alueella toimiva ohjelmatoimisto sekä pieni levy-yhtiö. Yrityksen nimi on rekisteröity vuonna 2012, mutta varsinaisen viihdealan toiminnan se aloitti vuonna 2018. Levy-yhtiön ja esiintyjävälityksen toimintoja yrityksessä johtaa mediapersoona ja mm. Emotion Zine -kulttuurilehden päätoimittaja Mike Van Dola.

Ohjelmatoimiston artistit 

 Alasin
 Atomic Berries
 CoverAttack
 Duo Kipinä
 Fuckin’ Hippies
 Helppo J
 Juice Leskinen Show
 K Koster
 Kas Kas Kas
 Marjo-Reetta
 Mike Island
 Pickles2000
 Project Red, DJ
 Starling
 Worldburn

Muu toiminta

Hype Corner Talk Show 
Voodoo Entertainment tuottaa indie-artistien haastatteluista koostuvaa Hype Corner Extra talk show -ohjelmaa. Sarjaa on tuotettu vuonna 2021 yksi tuotantokausi ja seuraavan kauden kuvaukset alkavat vuoden 2022 puolella.

Live-tapahtumat 
Lisäksi yritys järjestää live-musiikkitapahtumia, kuten esim. vuoden 2022 alussa Turun keskustassa toteutuvat kolme Voodoo Rock -live-iltaa.

Voodoo Live -bändirekisteri 
Kaikille avoin, vuodesta 2011 asti toiminnassa ollut VoodooLive.fi -bändirekisteri on yrityksen omistuksessa. Koko Suomen kattava palvelu tarjoaa kaikille esiintyjille maksuttoman vaihtoehdon saada itsensä asiakkaiden tietoisuuteen.

Lähteet 
Turkulaiset yritykset

Linkkejä 

 Kotisivut
 Voodoo Entertainment Facebookissa
 Voodoo Entertainment LinkedIn-palvelussa
Julkiset yrityspalvelut Suomessa

Julkiset yrityspalvelut Suomessa ovat Suomessa toimiville yrityksille suunnattuja, julkisen sektorin toimijoiden tuottamia palveluita. Julkiset yrityspalvelut erovat toisaalta yksityisten yritysten tuottamista ja toisaalta kuluttajille tarkoitetuista palveluista. 

Suomen virallinen tilasto tunnistaa seuraavat yrityspalveluiden ryhmät: 1. tietotekniset palvelut, 2. mainostoiminta, 3. työllistämistoiminta,
4. lakiasiainpalvelut, 5. laskentatoimi, kirjanpito ja tilintarkastus, 6. liikkeenjohdon konsultointi, 7. arkkitehti- ja insinööripalvelut,
8. tekninen testaus ja analysointi, 9. markkina- ja mielipidetutkimukset.

Julkisten yrityspalveluiden merkittäviä tuottajia ovat: 1. kunnat, 2. Pro Agria, 3. ammattikorkeakoulut, 4. Business Finland, 5. Finnvera, 6. TE-palvelut, 7. ELY:t, 8. Uusyrityskeskukset.

Lähteet

Viitteet

Suomalainen yhteiskunta
Yritystoiminta
Halo (Amorphiksen albumi)

Halo on Amorphiksen neljästoista studioalbumi, joka julkaistiin 11. helmikuuta 2022. Albumin tuottajana toimi kahden aiemman albumin tapaan ruotsalainen Jens Bogren.

Albumi päättää vuonna 2015 julkaistusta Under the Red Cloudista alkaneen albumitrilogian. Yhtyeen mukaan se edustaa energistä, raskasta ja koskettavaa Amorphista parhaimmillaan. "On hienoa huomata, että pystymme edelleen tuottamaan relevanttia musiikkia yhtyeenä. Ehkä tietynlainen itsekritiikki ja pitkä kokemus summautuu näissä viimeisimmissä albumeissa. Koko yhtyeelle Halo kuulostaa samaan aikaan tutulle ja erilaiselle. Koko albumi on tunnistettavaa Amorphista hiukan raskaammalla ja progressiivisemmalla otteella", yhtye kommentoi levynjulkaisutiedotteessa.

Kappaleet  
Sanoitukset: Pekka Kainulainen, Ike Vil (englanninkielinen käännös). Sovitukset: Amorphis ja Jens Bogren.

Kokoonpano 
 Tomi Joutsen – laulu
 Esa Holopainen – kitara 
 Tomi Koivusaari – kitara
 Santeri Kallio – koskettimet
 Olli-Pekka Laine – basso 
 Jan Rechberger – rummut, koskettimet, perkussiot

Vierailijat 
Vierailijat albumilla:
 Francesco Ferrini – orkestraatiot, koskettimet
 Noa Gruman – taustalaulu
 Jesse Bartholomew Zuretti – orkestraatiot, koskettimet
 Erik Mjörnell – kitara kappaleessa "My Name Is Night"
 Oskari Auramo – perkussiot
 Petronella Nettermalm – laulu kappaleessa "My Name Is Night"

Arvostelut 
 Inferno: 
 Kaaoszine: 
 Soundi: 
 V2.fi: 
 Imperiumi: 8/10

Lähteet 

Amorphisin albumit
Vuoden 2022 albumit
Meksikon Grand Prix 2021

Meksikon Grand Prix 2021 (virallisesti Formula 1 Gran Premio de la Ciudad de México 2021, eli Méxicon Grand Prix 2021) oli Formula 1 -kauden  18. osakilpailu, joka ajettiin 7. marraskuuta Autódromo Hermanos Rodríguezin moottoriradalla Méxicossa Meksikossa.

Kilpailussa Kimi Räikkönen saavutti uransa viimeiset pisteet.

Viikonlopun aikataulu ja sää

Tulokset

Aika-ajot

Kilpailu

Sijoitukset kilpailun jälkeen 

 Huom!: Vain viiden parhaan sijoitukset sisällytetty.

Lähteet 

Meksikon Grand Prix
Osakilpailut Formula 1 -kaudella 2021
Luettelo Sándor Weöresin runojen suomennoksista

Tämä on luettelo Sándor Weöresin runojen suomennoksista:


Suomennetut teokset
 Kivi ja ihminen, suom. Béla Jávorszky ja Hannu Launonen, WSOY 1986 ISBN 951-0-13474-0
 Kadonnut päivänvarjo, suom. Hannu Launonen, Helsinki: WSOY 2012 ISBN 978-951-0-39387-1 (Osa runoista julkaistu aiemmin suomeksi kokoelmassa Kivi ja ihminen)

 Aihelmia kuumalta vyöhykkeeltä: I–VII
 Apinamaa
 Ars Poetica
 Avaruus
 Barbaarilaulu: kuvitteellisella kielellä kirjoitettu runo ja sen tulkinta
 Elämän lopulla
 Ennen olit lehmus
 Gyula Juhász
 Hampaiden pylväikkö: 1–7
 Ikuinen pimeys tarttuu kalvon sisäpintaan
 Kadonnut päivänvarjo: Lauluni punaisesta päivänvarjosta
 Kadonnut päivänvarjo: Siellä missä kivipolku johtaa ohenevaan ilmaan
 Kiinalainen temppeli
 Kuiskaus pimeässä
 Kivi ja ihminen: negrospirituaali
 Kuli
 Kuolleiden kuoro

 Kuu ja maatalo
 Merkkejä : I–V
 Ne jotka löytävät minut
 Omaelämäkerta
 Laulu rajattomuudesta
 Psalmi
 Rytmin jumalatar
 Räsymatto: 20, 33, 58, 61, 82, 93, 99, 101, 106, 107, 110, 116, 148
 Satakieli
 Syksyn sadelaista nykylyriikkaa
 Teema ja muunnelmia
 Toivottomuuden kirja: 1–10
 Vuoristo
 Yksirivisiä ja muita aforismeja: II–V, VII, X, XIII, XV, XIX–XXI, XXIV, XXIX, XXXIV, XXXVIII,XXXIX
 Yksirivisiä runoja: II, IV–VII, IX–XIV, XVII, XIX–XXII, XXVI, XXX, XXXIII
 Ääniryhmiä

Antologioissa
Antologiassa: Kaivojen maa: valikoima unkarilaista nykylyriikkaa, suom. ja toim. Anna-Maija Raittila, Helsinki: Kirjayhtymä 1970

 Ars poetica
 Hedelmätön puu
 Hopeapalmikot
 XX vuosisadan fresko
 Kasvot
 Kaukaisuudet
 Koraaleja
 Maailma reikiä täynnä
 Merkkejä
 Omaelämäkerta

 Satakieli
 Sisältä, rajattomasta
 Surmattu Orfeus
 Terra sigillata
 Tulva
 Tyhjyys
 Tähti
 Uuden vuosituhannen henki
 Vuoriseutu, ihminen
 Ylevää olla suuri!

Parnassossa:
 Mehiläishoitajan tytär, Marja-Leena Mikkola, (käännös englannista) Parnasso 1985; nro 7
 Parinsa löytävät, Hannu Launonen; Béla Jávorszky, 1985, nro 6
 Pilvet (Felhők), Hannu Launonen; Béla Jávorszky, 1985, nro 6 (Runo kokoelmasta A fogak tornáka)
 Tanssilaulu (Táncdal), Hannu Launonen; Béla Jávorszky, 1985, nro 6 (Runo kokoelmasta A fogak tornáka)

Antologiassa: Suurempi kuin sydämeni: uskonnollista runoutta 1900-luvun Euroopassa, toim. ja suom. Anna-Maija Raittila, Helsinki: Kirjapaja 1982 ISBN 951-621-339-1
 Katumuspsalmi

Huomautuksia

Lähteet
 Sándor Weöres, Luettelo suomennetuista runoista. Lahden kaupunginkirjaston runotietokanta. Päivitetty 28.10.2021, viitattu 5.11.2021
 Finna.fi-tietokanta

Weöres, Sándor
Weöres, Sándor
Pyhän Nikolaoksen luostari

Pyhän Nikolaoksen luostari voi viitata seuraaviin luostareihin:

 Pyhän Nikolaoksen luostari, luostari Meteorassa Kreikassa
 Pyhän Nikolaoksen luostari, luostari Santorínilla Kreikassa
Suru raivosi sydämeni pimeydessä

Suru Raivosi sydämeni pimeydessä on suomalaisen goottimetallin yhtyeen Dark the Sunsin neljäs studioalbumi, joka julkaistiin 9. huhtikuuta 2021. Albumilta julkaistiin singlet ”Suru Raivosi Sydämeni Pimeydessä”, ”Seeker”, ”Everywhere” ja ”The Secrets of Time”.

Kappaleet

Lähteet 

Vuoden 2021 albumit
Dark the Sunsin albumit
Bernard Loiseau

Bernard Loiseau (13. tammikuuta 1951 – 24. helmikuuta 2003) oli ranskalainen huippukokki ja ravintoloitsija. 

Bernard Loiseau kiinnostui ruoasta ja ruoanlaitosta jo nuorena perheen pitämässä lihakaupassa. Myöhemmin hän oli ravintolassa harjoittelijana maaliskuusta 1968 kesäkuuhun 1971. Asepalveluksen jälkeen vuonna 1973 hän oli valmis kokki. Hän pääsi töihin pariisilaiseen huippuravintolaan ja alkoi niittää mainetta. Vuonna 1975 hänellä oli Saulieussa oma ravintola, La Côte d’Or, jota hän johti päämäärätietoisesti Michelin-tason ravintolaksi. Ensimmäisen Michelin-tähtensä hänen ravintolansa sai vuonna 1977, ja toisen vuonna 1981. Lopulta vuonna 1991 La Côte d’Or oli kolmen tähden ravintola. Ravintolan nimi oli myös muutettu. Se oli Relais Bernard Loiseau.

Vuonna 2003 hänelle tuli tieto, että ravintola menettää kolmannen tähtensä ja putoaa kahden tähden ravintolaksi. Tämä oli liian raskasta Bernard Loiseaulle, ja hän teki itsemurhan.

Lähteet

Aiheesta muualla

Ranskalaiset kokit
Vuonna 1951 syntyneet
Vuonna 2003 kuolleet
Itsemurhan tehneet
Melodifestivalen 2015

Melodifestivalen 2015 oli Ruotsissa 7. helmikuuta – 14. maaliskuuta järjestetty laulukilpailu, jossa valittiin Ruotsin edustaja vuoden 2015 Eurovision laulukilpailuun. KIlpailun voitti Måns Zelmerlöw kappaleella Heroes, joka voitti myös kansainvälisen Eurovision laulukilpailun.

Kilpailun kulku

1. semifinaali
Ensimmäinen semifinaali kilpailtiin 7. helmikuuta Scandinaviumissa, Göteborgissa.

2. semifinaali
Toinen semifinaali kilpailtiin 14. helmikuuta Malmö Arenalla, Malmössä.

3. semifinaali
Kolmas semifinaali kilpailtiin 21. helmikuuta Östersund Arenalla, Östersundissa.

4. semifinaali
Neljäs semifinaali kilpailtiin 28. helmikuuta Conventum Örebrossa, Örebrossa.

Toinen mahdollisuus
Toinen mahdollisuus -karsinta kilpailtiin 7. maaliskuuta Helsingborg Arenalla, Helsingborgissa.

Finaali
Finaali kilpailtiin 14. maaliskuuta Friends Arenalla, Tukholmassa.

Maakohtaiset raatiäänet

Lähteet
http://natfinals.50webs.com/10s_20s/Sweden2015.html

Eurovision laulukilpailu 2015
Ruotsi Eurovision laulukilpailussa
Melodifestivalen
Nurit Peled-Elhanan

Nurit Peled-Elhanan (; s. 1949) on israelilainen kirjailija ja yliopistoluennoitsija, joka voitti Saharov-palkinnon vuonna 2001.

Elämä 
Nurit Peled-Elhanan syntyi Jerusalemissa vuonna 1949. Hänen isänsä oli israelilainen kenraali Mattityahu Peled ja veljensä rauhanaktivisti Miko Peled.

Peled-Elhananin tytär kuoli vuonna 1997 itsemurhaiskussa Jerusalemissa. Peled-Elhanan kuvaili sekä tyttärensä, että murhaajan olevan Israelin Palestiinan-miehityksen uhreja.

Hänen kaksi vanhempaa poikaansa toimivat Taistelijat rauhan puolesta -järjestössä.

Rauhantyö 
Vuonna 2009 Peled-Elhanan oli mukana perustamassa kansainvälistä kansantuomioistuinta (nk. Russell Tribunal), joka tutkii kolmansien osapuolten roolia ja osallisuutta kansainvälisen oikeuden rikkomuksiin, joihin Israel on syyllistynyt palestiinalaisia vastaan.

Peled-Elhanan tukee BDS-kampanjaa, jossa kehotetaan boikotoimaan Israelia, kunnes se noudattaa kansainvälistä oikeutta ja palestiinalaisten oikeuksia.

Vuonna 2001 hänelle myönnettiin ihmisoikeustyöstä Saharov-palkinto.

Tutkimus 
Peled-Elhanan työskentelee Jerusalemin heprealaisessa yliopistossa.  Hän on tutkinut mm. Israelin yhteiskunnan ja sen nuoren sukupolven ajattelua. Vuonna 2012 julkaistussa teoksessaan Palestine in Israeli School Books: Ideology and Propaganda in Education hän käsittelee Israelin koulujen taipumusta suuntautua suvaitsevaisuuden ja monimuotoisuuden sijasta rasismiin.

Lähteet 

Vuonna 1949 syntyneet
Israelilaiset kirjailijat
Ihmisoikeusaktivistit
Elävät henkilöt
Paartii Badhaadhiinaa

Paartii Badhaadhiinaa (; ) on etiopialainen poliittinen puolue, joka perustettiin joulukuussa 2019 demokraattisen vallankumouksen jälkeen. Puolue kannattaa Abiy Ahmedin yleistä politiikkaa, jonka mukaan maan politiikka etäännytetään etnisestä federalismista. Se oli ensimmäistä kertaa ehdolla vuoden 2021 parlamenttivaaleissa.

Etiopialaiset puolueet